Maikls Klims
Maikls Klims (angļu: Michael Klim; dzimis 1977. gada 13. augustā) ir austrāliešu peldētājs. Piedalījies trijās Olimpiskajās spēlēs (1996, 2000, 2004). 1996. gadā Atlantā viņš izcīnīja bronzu 4x100 m stafetē, 2000. gadā Sidnejā M. Klims kļuva par čempionu 4x200 m brīvā stila stafetē, kā arī izcīnīja divas sudraba medaļas (100 m tauriņstilā, 4x100 m stafete), 2004. gadā Atēnās izcīnīja sudrabu 4x200 m brīvā stila stafetē. Ar panākumiem startējis arī Pasaules čempionātā, kur izcīnījis 7 čempiontitulus, 2 reizes izcīnījis sudrabu un 2 — bronzu. 1997. gadā M. Klims tika atzīts par gada labāko peldētāju pasaulē. Sportistam ir piederējis pasaules rekords individuālajās distancēs: 100 m tauriņstila distancē gan garajā, gan īsajā baseinā.